CELEX: 32008R0400
Language: ro
Date: 2008-05-05 00:00:00
Title: Regulamentul (CE) nr. 400/2008 al Comisiei din 5 mai 2008 de modificare pentru a 95-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități care au legătură cu Osama ben Laden, cu rețeaua Al-Qaida și cu talibanii

6.5.2008   
            
            
               RO
            
            
               Jurnalul Oficial al Uniunii Europene
            
            
               L 118/14
            
         
      REGULAMENTUL (CE) NR. 400/2008 AL COMISIEI
   
   din 5 mai 2008
   de modificare pentru a 95-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități care au legătură cu Osama ben Laden, cu rețeaua Al-Qaida și cu talibanii
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități care au legătură cu Osama ben Laden, cu rețeaua Al-Qaida și cu talibanii și de abrogare a Regulamentului (CE) nr. 467/2001 al Consiliului de interzicere a exportului anumitor mărfuri și servicii către Afganistan, de întărire a interdicției de zbor și de extindere a înghețării fondurilor și a altor resurse financiare în ceea ce-i privește pe talibanii din Afganistan (1), în special articolul 7 alineatul (1) prima liniuță,
   întrucât:
   
               (1)
            
            
               Anexa I la Regulamentul (CE) nr. 881/2002 enumeră persoanele, grupurile și entitățile cărora li se aplică înghețarea fondurilor și a resurselor economice în conformitate cu regulamentul menționat anterior.
            
         
               (2)
            
            
               La 21 aprilie 2008, Comitetul pentru sancțiuni al Consiliului de Securitate al Organizației Națiunilor Unite a decis modificarea listei persoanelor, grupurilor și entităților cărora ar trebui să li se aplice înghețarea fondurilor și a resurselor economice. Prin urmare, anexa 1 ar trebui modificată în consecință.
            
         
               (3)
            
            
               Pentru a garanta eficiența măsurilor prevăzute de prezentul regulament, acesta trebuie să intre în vigoare imediat,
            
         ADOPTĂ PREZENTUL REGULAMENT:
   Articolul 1
   Anexa I la Regulamentul (CE) nr. 881/2002 se modifică prin prezentul regulament astfel cum se indică în anexa la acesta.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 5 mai 2008.
      
         
            Pentru Comisie
         
         Eneko LANDÁBURU
         
         
            Director general pentru relații externe
         
      
   
   
      (1)  JO L 139, 29.5.2002, p. 9. Regulament, astfel cum a fost modificat ultima dată prin Regulamentul (CE) nr. 374/2008 al Comisiei (JO L 113, 25.4.2008, p. 15).
   
      ANEXĂ
      Anexa I la Regulamentul (CE) nr. 881/2002 se modifică după cum urmează:
      Următoarele mențiuni se adaugă la rubrica „Persoane fizice”:
      
         
                     „(1)
                  
                  
                     Suhayl Fatilloevich Buranov (alias Suhayl Fatilloyevich Buranov). Numele în ortografia originală: Бypaнов Суxайл Фатиллоевич. Adresa: Massiv Kara-Su-6, bloc 12, apt. 59, Tașkent, Uzbekistan. Data nașterii: 1983. Locul nașterii: Tașkent, Uzbekistan. Cetățenie: uzbecă. Alte informații: (a) este unul din liderii grupării Jihadul islamic; (b) a participat la antrenamente speciale privind folosirea minelor și explozivilor în tabăra Al-Qaida din provincia Khost; (c) a participat la operațiuni militare în Afganistan și Pakistan de partea talibanilor; (d) a fost unul din organizatorii atentatelor teroriste comise în Uzbekistan în 2004; (e) în 2000 s-au inițiat proceduri penale împotriva acestuia în temeiul următoarelor articole din Codul penal al Republicii Uzbekistan: articolul 159, partea a 3-a (amenințări la adresa ordinii constituționale a Republicii Uzbekistan) și articolul 248 (deținerea ilegală de arme, muniție, substanțe explozive sau componente explozive); (f) a fost emis un mandat de arest împotriva acestuia.
                  
               
                     (2)
                  
                  
                     Najmiddin Kamolitdinovich Jalolov. Numele în ortografia originală: Жалолов Ηажмиддин Камолитдинович. Adresa: Strada S. Jalilov nr. 14, Khartu, regiunea Andijan, Uzbekistan. Data nașterii: 1972. Locul nașterii: regiunea Andijan, Uzbekistan. Cetățenie: uzbecă. Alte informații: (a) este unul din liderii grupării Jihadul islamic; (b) a participat la antrenamente speciale privind folosirea minelor și explozivilor în taberele Al-Qaida; (c) a participat la operațiuni militare în Afganistan și Pakistan de partea talibanilor; (d) a fost unul din organizatorii atentatelor teroriste comise în Uzbekistan în 1999 și 2004; (e) în martie 1999 s-au inițiat proceduri penale împotriva acestuia în temeiul următoarelor articole din Codul penal al Republicii Uzbekistan: articolele 154 (activitățile mercenare), 155 (terorismul), 156 (incitarea la ură etnică, rasială sau religioasă), 159 (amenințări la adresa ordinii constituționale a Republicii Uzbekistan), 242 (constituirea de grupuri criminale) și 244 (neraportarea și disimularea unei infracțiuni); (f) a fost emis un mandat de arest împotriva acestuia.”